Ngepi Camp Okavango of Kavango River
Omgewingsvriendelike gesinsverblyf en kampering in die Wes-Caprivi in Namibië.
Let wel: By 'n bespreking is 'n kind 11 jaar of jonger
Ngepi Camp - Algemeen
Ngepi Camp bied 'n Namibiese rivier-avontuur – op 'n omgewingsvriendelike manier.
Die kamp is op 'n eiland in die moerasagtige noordelike dele van die Kavango-rivier geleë, in die Caprivi-streek van Namibië. Ngepi Camp is reg langs die Caprivi Nasionale Park en die Mahango Nasionale Park is ook in die omgewing.
'n Aantal selfsorg-verblyfkeuses is beskikbaar. Ngepi se kampeerplekke het elk sy eie watervoorraad en 'n omgewingsvriendelike kragpunt. Die ablusiefasiliteite is met sonverhittingstelsels toegerus en in die aand word die kampplekke met behulp van sonkrag verlig.
Ngepi Camp spog met reuse bome, wat beteken dat jou tent waarskynlik in digte koelte sal kan staan. Die en suite boshutte bied gesinsakkommodasie aan, elk met 'n dubbelbed en twee enkelbeddens. As jy nog altyd in 'n boomhuis wou slaap, is dit nou jou kans!
Ngepi Camp bied 'n aantal en suite boomhuise wat op die Kavango-rivier uitkyk. Dis genoeg om die bekende Robinson-eilandfamilie groen van jaloesie te laat! Nes die kampeerplekke is die boshutte en boomhuise ook met sonkrag toegerus.
Ngepi Camp bied baie geleenthede om die Caprivi-streek van Namibië te verken. Luilekker safari's op 'n mokoro, of bootritte op die Kavango-rivier, hengel (vang en laat weer vry), begeleide wildritte in die nabygeleë Nasionale Parke, begeleide voëlkyk-ekspedisies, begeleide staptogte na die nabygeleë dorpie, asook "rafting" op die rivier.
Die hoogtepunt van Ngepi Camp is ongetwfeld die unieke drywende swembad: die enigste seekoei- en krokodilbestande manier waarop jy in die Kavango-rivier kan swem.
Verwag dus om verskeie boksoorte, seekoeie, leeus, luiperd, buffels en olifant gedurende jou kuiertjie te sien.
Die perfekte manier om 'n dag by Ngepi Camp af te sluit, is om 'n skemerkelkie op die houtdek te geniet terwyl jy op die Kavango-rivier uitkyk. Hierna wag 'n aandjie van heerlike kos en lekker geselskap in die boskroeg.
Jou besoek aan Ngepi kamp sal waarskynlik deel vorm van 'n omvangryke toer of safari van Namibie. Van Ngepi kamp kan jy maklik Etosha Nasionale park in een dag bereik. As jou tyd beperk is bly liewers so sentraal moontlik. Halali is die mees sentrale ruskamp in Etosha. Ugab Terrace Lodge is nie ver van Halai nie, naby die Vingerklip en in een dag se ry van Ngepi Camp. Alhoewwel jy dit in een dag kan doen beveel ons sterk aan dat jy onderweg by Namutoni in die Etosha nasionale park sal vertoef vir minstens twee nagte. Vandaar kan jy weswaarts to by die kus en dan suid tot in Swakopmund ry waar Alte Brucke selfsorg akkommodasie aanbied. 'n Alternatiewe roete na Swakopmund vanaf Ngepi Camp is om oor Otjiwarong te ry en dan by die Waterberg Plato Nasionale Park te oornag. Van Swakopmund kan jy suid ry tot by Walvisbaai en dan na die binnelands en Sossusvlei waar jy in Sossusvlei Desert Camp 5 km van Sessriem kan bly. Hulle bied uitstekende selfsorg akkommodasie en is soos Ngepi Kamp sterk op gesinne gerig.
Mariental Rivier Chalets in Mariental bied selfsorg akkommodasie in Mariental in die suide van Namibië
Baie mense kombineer hul besoek aan die Caprivi en Ngepi Kamp met 'n toer deur Botswana. Kang Ultra Stop, of Kalahari Rest is uitstekende akkommodasie in die weste van Botswana. Van Ngepi Kamp sal jy oos ry tot by Ngoma brug en dan die Chobe Nasionale Park binnegaan. Die bekende The Big 5 Chobe Lodge by Kazangulu naby Kasane en die Chobe Wild Reservaat word aanbeveel. As jy egter meer luuksheid verkies moet jy beslis Mowana Safari Lodge met sy agtien put gholfbaan oorweeg
Van Ngepi Kamp kan jy ook Victoria Falls in Zimbabwe binne een dag bereik. Hier beveel ons die Kingdom Hotel binne loop afstand van die Victoria Waterval aan. As jy jouself wil bederf moet jy beslis ook 'n besoek aan Leopard Rock Hotel in the Vumbaberge inpas.